Ons het na sy president kantoor gegaan, waar hy my meegedeel dat hy ten tyde van die vorige oorlog 'n jong seun van 16 tot 18 jaar was. Hy het die Boere bewonder.
Hy het gesê sy grootste begeerte was nog altyd om daardie plekke waar die groot Boere-oorwinnings plaasgevind het, te besoek. Hy het versoek dat ek ná my terugkeer in Suid-Afrika daardie slagvelde besoek en vir hom verslae te stuur oor hoe die terreine lyk Ek moes ook reël dat hy daardie slagvelde besoek.
Ongelukkig het ek nooit die tyd kon vind om die slagvelde te besoek nie en ek kon dit ook nooit gereël kry dat Truman Suid-Afrika besoek nie. Ek het egter tot die einde van sy lewe met hom in verbinding gebly en dikwels in New York en Washington lang ente saam met hom gaan stap meestal deur die Neger-buurte in dié groot stede. Die Negers was altyd bly om hom te sien en het hul ``keppies'' gelig en gegroet wanneer hy verbykom.